hotchpotch/miracl-hf-unified huggingface dataset:
GP2 Euroopan Grand Prix 2011
GP2 Euroopan Grand Prix 2011 oli GP2-kauden 2011 neljäs osakilpailu, joka ajettiin 25.–26. kesäkuuta Valencian katuradalla Espanjassa. Kilpailu ajettiin Formula 1:sten Euroopan GP:n ohessa.
Lauantain kilpailun voittoon ajoi DAMS -tallin kuljettaja Romain Grosjean. Sunnuntain kilpailun voitti Lotus ART -tallin Esteban Gutiérrez.
GP2 Italian Grand Prix 2011
GP2 Italian Grand Prix 2011 oli GP2-kauden 2011 yhdeksäs osakilpailu, joka ajettiin 10.–11. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.
Lauantain kilpailun voittoon ajoi Scuderia Coloni -tallin kuljettaja Luca Filippi. Sunnuntain kilpailun voitti Racing Engineering -tallin Christian Vietoris.
GP2 Turkin Grand Prix 2011
GP2 Turkin Grand Prix 2011 oli GP2-kauden 2011 ensimmäinen osakilpailu, joka ajettiin 7.–8. toukokuuta İstanbul Parkin moottoriradalla Turkissa. Kilpailu ajettiin Formula 1:sten Turkin GP:n ohessa.
Lauantain kilpailun voittoon ajoi DAMS -tallin kuljettaja Romain Grosjean. Sunnuntain kilpailun voitti Trident -tallin Stefano Coletti.
Naisu no mori: The First Contact
Naisu no mori: The First Contact (englanninkielinen nimi "Funky Forest: The First Contact") on vuonna 2005 valmistunut japanilainen surrealistinen komediaelokuva. Elokuvan ovat ohjanneet ja käsikirjoittaneet Katsuhito Ishii, Hajimine Ishimine ja Shunichiro Miki.
Hillotolppa
Hillotolppa on suomalaisessa politiikassa käytetty sana, joka viittaa maaliin, tavoitteeseen tai saavutettuun edulliseen asemaan.
Hillotolppa-sana on laajasti tunnettu ilmaisu ja se on peräisin Perussuomalaisten entiseltä puheenjohtajalta Timo Soinilta hänen käytettyään sitä blogikirjoituksessaan vuonna 2014. Soinin mukaan hillotolppa on raviurheilussa käytettyä slangia ja tarkoittaa raviradan maaliviivalla olevaa paalua.
Perussuomalaisten puheenjohtaja Jussi Halla-aho käytti hillotolppa-sanaa videollaan, jossa kertoi ehdokkuudestaan puolueen puheenjohtajaksi. Halla-ahon mukaan "puolue ei voi olla harvojen hillotolppa". Halla-aho tuli valituksi puheenjohtajaksi Perussuomalaisten puoluekokouksessa 2017.
Timo Soinin lähtöä Perussuomalaisista ja liittymistä Uuteen vaihtoehtoon päätöstä moitittiin eduskunnassa. J. Ojala-Niemelän mukaan ratkaisun oli tarkoitus "turvata Soinin hillotolppa ulkoministerinä loppuvaalikaudeksi."
Perussuomalaisten entinen kansanedustaja Reijo Tossavainen kuvasi uuden ryhmän perustamista sanoin: "Hillotolpan houkutus katkaisi luusereiden selkärangan".
Anton Suurkonka
Anton Suurkonka (12. elokuuta 1886 Valkeala – 31. maaliskuuta 1964 Kuusankoski) oli suomalainen poliitikko. Suurkonka toimi Maalaisliiton kansanedustajana vuosina 1930–1936, 1939–1945 sekä 1948–1951 edustaen Viipurin läänin läntistä vaalipiiriä ja Kymen läänin vaalipiiriä. Suurkonka toimi myös Valkealan kunnanvaltuuston puheenjohtajana. Siviiliammatiltaan Suurkonka oli maanviljelijä ja hän toimi viljelijänä Valkealassa. Suurkonka toimi myös Selänpään sähkö oy:n toimitusjohtajana. Hän oli myös seurapuhuja. Suurkonka toimi presidentin valitsijamiehenä vuonna 1931. Suurkongan vanhemmat olivat maanviljelijä Erik Suurkonka ja Anna-Leena Pessa. Suurkongan puoliso vuodesta 1919 oli Toini Kustaava Rytkönen. Suurkongalle myönnettiin kunnallisneuvoksen arvonimi vuonna 1946.
Aleksi Hakala
Aleksanteri (Aleksi) Hakala (5. marraskuuta 1886 Lappajärvi – 19. huhtikuuta 1959 Kortesjärvi) oli suomalainen poliitikko. Hakala toimi Maalaisliiton kansanedustajana vuosina 1927–1933 edustaen Vaasan läänin itäistä vaalipiiriä. Hakala toimi myös Kortesjärven kunnanvaltuuston jäsenenä ja kunnanhallituksen puheenjohtajana. Siviiliammatiltaan Hakala oli maanviljelijä ja hän toimi viljelijänä Kortesjärvellä sekä 12 vuotta Kortesjärven paloapuyhdistyksen toimitusjohtajana. Hakala toimi presidentin valitsijamiehenä vuosina 1925 ja 1950. Hakalan vanhemmat olivat maanviljelijä Erkki Sironen ja Maria Kangas. Hakalan puoliso vuosina 1911–1932 oli Lempi Elisabet Suuriniemi sekä vuodesta 1934 Maria Aleksandra Hietala. Hakalalle myönnettiin kunnallisneuvoksen arvonimi vuonna 1951.
Gaku Shibasaki
Gaku Shibasaki (; s. 28. toukokuuta 1992) on japanilainen jalkapalloilija. Hän edustaa Espanjan Primera Divisiónissa pelaavaa Getafea ja on pelipaikaltaan keskikenttäpelaaja.
Shibasaki nosti asemaansa ja tunnettuuttaan jalkapallomaailmassa tekemällä kaksi maalia espanjalaisseura Real Madridia vastaan vuoden 2016 seurajoukkueiden maailmanmestaruuskilpailuiden loppuottelussa. Real Madrid voitti loppuottelun jatkoajan jälkeen numeroin 4–2.
31. tammikuuta 2017 Shibasaki teki kuuden kuukauden sopimuksen espanjalaisseura Tenerifen kanssa, joka pelasi maan toiseksi korkeimmalla sarjatasolla Segunda Divisiónissa. Hän teki ensiesiintymisensä joukkueessa 19. maaliskuuta 2017 ottelussa Reus Deportiua vastaan.
Ensimmäisen maalinsa Shibasaki teki joukkueessa 28. toukokuuta 2017 ottelussa AD Alcorcónia vastaan. Hän nousi joukkueen avauskokoonpanoon kauden loppuvaiheessa ja jatkoi hyviä esityksiään myös nousukarsinnoissa maan pääsarjaan, muun muassa tekemällä maalin kotiosaottelussa Cádizia vastaan.
17. heinäkuuta 2017 Shibasaki solmi nelivuotisen sopimuksen Getafen kanssa, joka nousi takaisin Primera Divisióniin vuoden tauon jälkeen.
Splatoon 2
Splatoon 2 on Nintendon vuonna julkaisema kolmannen persoonan ammuntapeli Nintendo Switch -konsolille. Peli on seuraaja vuoden 2015 "Splatoon" -pelille.
GameSpot antoi pelille arvosanan 8/10 arvostelussaan.
Herola
Herola on suomalainen sukunimi, joka on muun muassa seuraavilla henkilöillä:
Savièse
Savièse on kunta Sveitsissä Valais'n kantonissa Sionin kaupungin pohjoispuolella. Vuoden 2015 lopussa kunnassa oli 7 381 vakinaista asukasta.
Savièsen kunta sijaitsee Rhônen laakson pohjoisrinteellä, Bernin Alppien etelärinteellä. Kunnan pohjoisosa on vuoristoa, joka rajoittuu pohjoisessa Vaud’n kantonin Ormont-Dessusiin ja Bernin kantonin Gsteigiin ja Laueneniin. Kunnan korkein vuori on Wildhorn (3 248 m mpy.) Luoteisin osa kunnasta on Les Diablerets -vuoristoa ja -matkailualuetta. Tsanfleuronin jäätikkö on alueen suurin jäätikkö. Col du Sanetschin sola on historiallinen kulkureitti Rhônen laaksosta Bernin kantoniin.
Demon Attack
Demon Attack on Imagicin kehittämä ammuntapeli, joka on julkaistu vuonna .
Peli on yksi Atari 2600:n parhaiten myyneistä peleistä myyden yli kaksi miljoonaa kappaletta.
Riekonsara
Riekonsara ("Carex lachenalii") on sarojen ("Carex") sukuun kuuluva kasvilaji. Se on matalakasvuinen ja sen varret ovat selvästi pystyjä. Riekonsaran lehdet ovat tasaisia sekä vihreitä ja lehtien tyvitupet ovat ruskeita. Riekonsara on yhtäläistähkäinen saralaji ja sen kukinto koostuu kolmesta tai neljästä pyöreähköstä tähkästä. Tähkät ovat tiiviisti lähellä toisiaan ja niissä on tyvellä hedekukkia. Emikukat ovat kaksiluottisia. Tähkäsuomut ovat yleisväritykseltään tummanruskeita, mutta keskisuonen kohdalta vaaleampia. Pullakot ovat ruskeita ja niissä on lyhyt nokkamainen suuota.
Riekonsara muistuttaa muun muassa polkusaraa ("Carex brunnescens") sekä harmaasaraa ("Carex canescens"), mutta niiden tähkistö ei ole niin tiivis ja varsi niin tanakasti pystyssä oleva kuin riekonsaralla. Muuten riekonsara muistuttaa myös lettosaraa ("Carex heleonastes") sekä kirjosaraa ("Carex norvegica").
Riekonsara kasvaa monenlaisilla kosteilla paikoilla ja on yleinen tunturiseudulla. Suomessa riekonsaraa tavataan yleisimmin Kilpisjärven ympäristössä sekä sen lisäksi muualla käsivarren Lapissa, Utsjoella ja joiltakin paikoilta hieman etelämpää. Eteläisin esiintymä on itärajan läheltä, Sallan ja Savukosken kuntien rajamailta.
Riekonsaran tieteellisen nimen lajinimi ("lachenalii") viittaa 1700-luvulla eläneeseen sveitsiläiseen professoriin Werner de la Chenaliin.
Streets of Rage (pelisarja)
Streets of Rage on Segan julkaisema beat 'em up -pelien sarja.Pelisarjasta on julkaistu sarjakuvia sekä sen musiikit on julkaistu ääniraitalevyinä.
Resident Evil: Code: Veronica
Resident Evil: Code: Veronica on Capcomin kehittämä toimintapeli. Peli on julkaistu vuonna Sega Dreamcast -konsolille.
Pelistä on julkaistu päivitetty versio Resident Evil: Code: Veronica X muille alustoille.
GameSpot antoi pelille arvosanaksi 9.5/10 arvostelussaan.
Rahvas (aikakauslehti)
Rahvas on Perussuomalaiset Nuoret ry:n julkaisema kansallismielinen aikakauslehti. Lehteä ilmestyy 4–5 numeroa vuodessa.
"Rahvaassa" käsitellään yhteiskunnallisia aiheita kansallismielisestä näkökulmasta. Lehti postitetaan maksutta jokaiselle Perussuomalaisten Nuorten jäsenelle.
Lehden ensimmäinen numero julkaistiin vuonna 2013.
"Rahvaan" päätoimittajina ovat toimineet Simon Elo (2013−2014), Sebastian Tynkkynen (2015−2016), Toni Ahva (2017) ja Liina Isto (2017–).
Vuonna 2015, Charlie Hebdon iskun jälkeen, "Rahvas" järjesti pilapiirroskilpailun, jonka aiheena oli islam. Kilpailu oli avoin kaikille. Voittajalle luvattiin 200 euron palkkio ja hänen piirroksensa kerrottiin pääsevän "Rahvaan" kanteen. Turvallisuussyistä kilpailu kuitenkin keskeytettiin eikä lehden seuraavan numeron kannessa julkaistu pilakuvaa.
Suzhousaurus
Suzhousaurus on varhaisella liitukaudella elänyt teropodeihin kuuluva dinosaurussuku. Se oli arviolta 6 metriä pitkä ja painoi 1,3 tonnia.
Tyyppilaji, "Suzhousaurus megatherioides", kuvattiin vuonna 2007 Kiinasta, Gansun maakunnasta. Suvun nimi on peräisin Jiuquanin prefektuurin, josta jäännökset löydettiin, muinaisesta nimestä ”Suzhou”. Lajiepiteetti puolestaan viittaa samankaltaisuuksiin "Megatheriumin" kanssa.
Holotyyppi on löytynyt kerrostumista, jotka ovat peräisin Apt- ja Alba-vaiheiden väliseltä ajalta, noin 115-110 miljoonaa vuotta sitten. Vuonna 2008 löydettiin toinen samalle suvulle kuuluva luuranko samasta paikasta.
"Suzhousauruksen" mahdollinen synonyymi on ”Nanshiungosaurus” "bohlini". "Suzhousaurus" oli yksi varhaisliitukauden suurimmista tunnetuista terizinosaureista.
Lindsay Zanno (2010) luokittelee suvun Therizinosauridaen sisartaksonina:
Fernanda Negri-Pouget
Fernanda Negri-Pouget (28. maaliskuuta 1889 Rooma – 17. helmikuuta 1955 Rooma) oli italialainen elokuvanäyttelijä.
Fernanda Negri opiskeli Accademia Nazionale di Santa Cecilian konservatoriossa ja aloitti elokuvauransa vuonna 1906. Hän esitti sivurooleja Cinesillä, mutta alkoi vuonna 1909 saada myös pääosia. Pian hänestä tuli yksi italialaisen mykkäelokuvan tähdistä.
Vuonna 1912 Negri siirtyi Ambrosio Filmille Torinoon. Samoihin aikoihin hän meni naimisiin ranskalaisen näyttelijän Armand Pougetin kanssa. Negri-Pouget esiintyi lukuisissa elokuvissa, joita ohjasivat muun muassa Mario Caserini, Luigi Maggi, Febo Mari ja Eleuterio Rodolfi. Hänen tunnetuimpia roolejaan on sokea Nydia vuoden 1913 "Pompeijin viimeisissä päivissä".
Negri-Pougetin parhaimpina elokuvina on mainittu Augusto Geninan vuonna 1917 ohjaamat "Lucciola" ja "Maschiaccio". Hänen viimeiseksi työkseen jäi Torello Rollin "La gola del lupo" vuonna 1923. Lucio D’Ambran mukaan Negri-Pouget oli näyttelijänä eloisa ja vältti tyypillisia diivan eleitä.
Mary Cléo Tarlarini
Mary Cléo Tarlarini ("Maria Cleope Terlani", 22. huhtikuuta 1878 Milano – 22. lokakuuta 1954 Tivoli) oli italialainen elokuvanäyttelijä.
Tarlarinin elokuvaura alkoi torinolaisella Ambrosio Filmillä vuonna 1909. Hän oli italialaisen mykkäelokuvan ensimmäinen diiva, joka vuoden 1913 loppuun mennessä oli esiintynyt jo yli 60 elokuvassa.
Myöhemmin Tarlarini työskenteli myös Italalle, Pasqualille ja muille yhtiöille. Vuonna 1918 hän perusti Eugenio Vecchionin kanssa oman tuotantoyhtiön Cléo Filmin. Tarlarinin näyttelijänura jatkui 1930-luvun alkuun saakka.
Japanin parlamenttivaalit 2014
Japanin parlamenttivaalit 2014 järjestettiin 14. joulukuuta 2014. Vaaleissa valittiin Japanin edustajainhuoneen kaikki 475 jäsentä. Pääministeri Shinzo Abe oli päättänyt järjestää vaalit ennenaikaisesti vain kaksi vuotta edellisten vaalien jälkeen.
Liberaalidemokraattien ja Komeiton koalitio säilytti edustajainhuoneessa yli kahden kolmanneksen enemmistön, ja Liberaalidemokraattien johtaja Abe jatkoi pääministerinä.
Pukinvehnät
Pukinvehnät ("Aegilops") on heinäkasvien (Poaeae) heimoon kuuluva kasvisuku. Sukuun luetaan nykyisin kuuluvaksi noin 20 lajia. Sukuun on aikojen kuluessa kuvattu useita muitakin lajeja, mutta niiden on sittemmin todettu olevan samaa lajia jonkin jo aiemmin kuvatun lajin kanssa ja nimiltään täten synonyymejä. Esimerkiksi kruunupukinvehnän ("Aegilops biuncialis") on todettu olevan sama laji kuin "Aegilops lorentii" ja tupsupukinvehnän ("Aegilops ovata") samaa lajia kuin haropukinvehnä ("Aegilops neglecta").
Suvun lajeista Suomessa on havaittu myllypukinvehnää ("Aegilops cylindrica") muutamilta paikoilta lähinnä isojen kaupunkien tuntumasta. Tuoreimmat havainnot ovat Turun seudulta.
Panamanpalisanteri
Panamanpalisanteri eli cocobolo ("Dalbergia retusa") on trooppinen keski-amerikkalainen lehtipuu, joka kuuluu palisanterien sukuun "Dalbergia". Puusta käytetään vain sydänpuuta, joka on tyypillisesti väriltään oranssin tai punertavan juovikasta. Arvoton pintapuu on keltaista. Ydinpuu on tiheäsyistä ja raskasta. Sen ominaispaino on yli 1,0 ja se uppoaa veteen.
Puun käyttö:
Panamanpalisanteri on kosteuden kestävää ja sitä on öljyisyydensä vuoksi suhteellisen helppo työstää, mutta vaikea liimata. Siitä valmistetaan veitsien ja aseiden kahvoja. Sitä käytetään myös soittimien kuten oboen valmistukseen. Uuttamalla puusta saadaan myös punertavaa väriainetta. Kiillotettaessa puun pinta saa hienon lasimaisen kiillon. Panamanpalisanteria työstettäessä sen kukalle tuoksuva pöly voi aiheuttaa allergisia reaktioita hengitettynä tai ärsyttää suojaamatonta ihoa ja silmiä. Suojavarusteiden käyttö erittäin suositeltavaa.
GP2 Espanjan Grand Prix 2011
GP2 Espanjan Grand Prix 2011 oli GP2-kauden 2011 toinen osakilpailu, joka ajettiin 21.–22. toukokuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.
Lauantain kilpailun voittoon ajoi Barwa Addax Team -tallin kuljettaja Charles Pic. Sunnuntain kilpailun voitti Rapax -tallin Fabio Leimer.
Yleisurheilun alle 23-vuotiaiden Euroopan-mestaruuskilpailut 1997
Yleisurheilun alle 23-vuotiaiden Euroopan-mestaruuskilpailut 1997 olivat ensimmäiset alle 23-vuotiaiden EM-kilpailut. Ne järjestettiin Paavo Nurmen stadionilla Turussa, Suomessa 10.–13. heinäkuuta 1997.
Kilpailuihin osallistui 652 urheilijaa 37 eri maasta.
GP2 Monacon Grand Prix 2011
GP2 Monacon Grand Prix 2011 oli GP2-kauden 2011 kolmas osakilpailu, joka ajettiin 27.–28. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.
Perjantain kilpailun voittoon ajoi Team Air Asia -tallin kuljettaja Davide Valsecchi. Lauantain kilpailun voitti Barwa Addax Team -tallin Charles Pic.
Mauro Paglioni
Mauro Paglioni on uruguaylainen jalkapalloilija.
Paglioni edusti Porin Pallo-Tovereita kahdeksassa ottelussa Mestaruussarjan kaudella 1987. Hän saapui seuraan Juha Tammisen kontaktien kautta yhdessä argentiinalaisen Nestor Alfonson kanssa. Paglioni ja Alfonso olivat ensimmäiset eteläamerikkalaiset jalkapalloilijat Porissa. Paglioni siirtyi kesken kauden italialaiseen Mantovaan. Vielä tämän jälkeen hänet tuomittiin Suomessa rattijuopumuksesta.
Tom Wu
Tom Wu (s. 15. toukokuuta 1972) on brittiläinen näyttelijä. Hän syntyi Hongkongissa ja vietti lapsuutensa Lontoon Chinatownissa. Hän on itämaisten taistelulajien taitaja ja esiintynyt muun muassa elokuvissa "Revolver", "Shanghai Knights", "Batman Begins" sekä Bollywood-elokuvassa "Ra.One".
Wun opiskelemia taistelulajeja ovat esimerkiksi Hung Ga ja Wing Tsung. Vuonna 1988 hän voitti kultamitalin ja kaksi pronssia kansainvälisessä Whu Shu -turnauksessa Kiinassa. Hän on brittiläisen vuonna 1995 perustetun Yellow Earth Theatren perustajajäsen.
Wu esitti Hundred Eyes -nimistä hahmoa "Marco Polo" -televisiosarjassa vuosina 2014–2016.
Remeo
Remeo Oy (vuoteen 2017 SUEZ Suomi Oy ja sitä ennen SITA Suomi Oy) on suomalainen jätehuolto-alan yritys, jonka omistaa Hartwallin suvun sijoitusyhtiö Hartwall Capital.
Pesäpallon maailmancup 2017
Yhdeksäs Pesäpallon maailmancup järjestettiin Suomessa Turussa, Mynämäellä ja Naantalissa 20.7.–23.7.2017. Mukana oli kahdeksan miesten joukkuetta seitsemästä maasta. Sekasarjassa oli viisi ja naisten sarjassa kolme joukkuetta.
Turnauksen sääntöjen mukaan välierissä voi pelata vain yksi joukkue kustakin maasta. Näin ollen suomalaisjoukkueet joutuivat vastakkain puolivälierässä.
Onko maallamme malttia vaurastua?
Onko maallamme malttia vaurastua? oli silloisen pääministeri Urho Kekkosen vuonna 1952 julkaisema pamfletti. Pamfletissa Kekkonen kirjoitti, että Suomea olisi teollistettava voimakkaasti ja erityisesti olisi kohdistettava investointeja Pohjois-Suomeen jotta tämän alueen raaka-ainevarat saadaan käyttöön. Kekkosen mukaan tässä tarvittiin valtion toimia sillä yksityiset sijoittajat eivät olleet valmiita lähtemään investoimaan Pohjois-Suomeen ja yksityistä pääomaa oli myös niukalti tarjolla Suomessa. Valtion täytyi siis rakentaa raskas teollisuus Pohjois-Suomeen. Kekkonen esitteli pamfletissa sitten Ruotsissa ja Norjassa toteutettuja vastaavia valtiojohtoisia teollistamisohjelmia ja tarkasteli myös Puolan ja Neuvostoliiton teollistamisohjelmia.
Kekkosen pamfletti käynnisti aluepolitiikan Suomessa. Pohjois-Suomen tie- ja tietoliikenneyhteyksiä sekä sähköverkkoa alettiin kehittää ja sinne tehtiin valtion johdolla raskaan teollisuuden investointeja muun muassa Raahen rautatehdas, Oulun typpitehdas ja Tornion jaloterästehdas. Energiatuotannon puolella rakennettiin vesivoimalaitoksia Kemijoen, Iijoen ja Oulujoen vesistöihin.
Identitaarinen liike
Identitaarinen liike (ransk. "Mouvance identitaire", engl. "Identitarian movement") on kansainvälinen sosiopoliittinen liike, joka kannattaa kansallisen identiteetin säilyttämistä. Liike sai alkunsa Ranskasta vuonna 2002 kansallismielisenä nuorisoliikkeenä. Identitaareilla on aktiivista toimintaa muun muassa Ranskassa, Saksassa, Itävallassa ja Italiassa. Liike sanoo olevansa vastajihadistinen ja vastustaa islamisaatiota. Kirjailija Timo Hännikäisen mukaan "identitaarit korostavat Euroopan maiden kantaväestöjen yhteistä perintöä".
Vuonna 2017 identitaarinen liike joukkorahoitti ja hankki "C Star" -nimisen laivan, jonka tarkoituksena on palauttaa Välimereltä Eurooppaan pyrkivät siirtolaiset takaisin Afrikkaan. Heinäkuussa 2017 identitaarien alus saapui Välimerelle, jossa se aikoo myös tarkkailla avustusjärjestöjen toimintaa meripelastustoiminnassa. Identitaarien käyttämä laiva on alkuperältään suomalainen ja se oli käytössä Merenkulkulaitoksella merenmittausaluksena avomerellä.
Jääheinät
Jääheinät ("Dupontia") on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi vain yksi laji: "Dupontia fisheri". Sukuun on aikojen kuluessa kuvattu useampia muitakin lajeja, mutta ne on sittemmin todettu samaksi lajiksi tai sijoitettu muihin heinäsukuihin. Esimerkiksi suppujääheinä ("Dupontia pelligera") ja sirojääheinä ("Dupontia psilosantha") luetaan nykyään samaksi lajiksi kuin "Dupontia fisheri".
Sahraheinät
Sahraheinät ("Dichanthium") on heinäkasvien (Poaceae) heimoon kuuluva kasvisuku. Sukuun luetaan nykyisin kuuluvaksi noin 20 lajia. Sukuun on kuvattu monia muitakin lajeja, mutta niiden on sittemmin todettu olevan samoja jonkin jo aiemmin kuvatun lajin kanssa tai niitä on siirretty toisiin sukuihin kuuluviksi. Esimerkiksi mesisahraheinä (ent. "Dichanthium insculptum", nyk. "Bothriochloa insculpta") kuuluu nykyisin tikkiheinien ("Bothriochloa") sukuun.
Mercedes-Benz C-sarja (W203)
Mercedes-Benz W203 on Mercedes-Benz C-sarjan toisen sukupolven malli, jota valmistettiin vuosina 2000–2006. Se korvasi edeltäneen W202-mallin ja seuraajaksi tuli W204. C-sarjan coupé-mallia myytiin aluksi C Sportcoupé -nimellä, mutta vuonna 2008 se nimettiin omaksi CLC-sarjakseen. Coupén valmistus jatkui aina vuoteen 2011 saakka.
Mercedes-Benz W203 esiteltiin kesällä 2000 neliovisena sedanina, farmarimalli (S203) saapui seuraavana vuonna.
Vuoden 2002 Euro NCAP -kolaritestistä W203 sai tulokseksi täydet viisi tähteä.
Alkuvuonna 2004 W203 koki kevyen kasvojenkohotuksen, jossa se sai pieniä uudistuksia sekä ulko- että sisäpuolella.
Nyyläheinät
Nyyläheinät ("Gastridium") on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi kaksi lajia: tupsunyyläheinä ("Gastridium ventricosum") ja tähkiönyyläheinä ("Gastridium phleoides"). Näistä lajeista tupsunyyläheinää on tavattu Suomessa Helsingin seudulla 1900-luvun alussa.
Tonttuheinät
Tonttuheinät eli keriheinät ("Mibora") on heinäkasvien (Poaceae) heimoon kuuluva pieni kasvisuku. Sukuun luetaan nykyisin kuuluvaksi kaksi lajia.
La Roque-Gageac
La Roque-Gageac [la.ʁɔk.ɡa.ʒak] on Ranskan kunta Uuden-Akvitanian alueella Dordognen departementissa. Kunnan asukasluku vuonna 2014 oli 458. La Roque-Gageac kuuluu departementissaan Sarlat-la-Canédan kantoniin Sarlat-la-Canédan arrondissementissa. Sen naapurikuntia ovat koillisessa Vitrac, kaakossa Domme, lounaassa Cénac-et-Saint-Julien ja luoteessa Vézac.
Dordogne-joen varrella sijaitseva La Roque-Gageac kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu yhdeksän muutakin Dordognen kylää, muun muassa naapurikunta Domme.
La Roque-Gageacin suojainen ja etelään avautuva sijainti tekee sen ilmastosta lähes välimerellisen, ja kunnassa onkin trooppinen puutarha. Muita nähtävyyksiä ovat renessanssiajalta periytyvä Tarden kartano sekä jokiristeilyihin käytettävät vanhat rahtiproomut ().
Lappalanjärvi
Lappalanjärvi on Kymessä Kouvolassa sen keskustaajaman alueella ja Valkealan taajamassa sijaitseva järvi.
Järven pinta-ala on 1 300 hehtaaria eli 13 km². Se on 5,2 kilometriä pitkä ja 3,1 kilometriä leveä. Järvenselkä on hyvin avoin, koska saaria ei käytännössä ole rikkomassa sen yhtenäisyyttä. Avoimen selän vastapainoksi järven rannat ovat matalat ja paikoin hyvin ruovittuneet. Ainoa kohta järvessä, joka muodostaa oman järvenosansa, on Nisos. Se jää Pitkäsaaren pitkän niemen suojaan.
Järvessä on laskettu olevan 11 pikkusaarta. Niiden yhteispinta-ala on 4 ha, mikä on noin 0,3 % järven kokonaispinta-alasta. Saaret sijaitsevat pääosin järvenselällä. Niitä ovat Papinsaaret, joista suurin on 150 metriä pitkä, Kiviniemi, Kivisaari, Murhasaari ja Paskosaari. Järveen laskevan Joukonjoen suistossa joki haarautuu kolmeksi uomaksi, joiden väliin jäävät kaksi särkkämäistä saarta. Pitkäsaari on 1,7 kilometriä pitkä ja 700 metriä leveä. Hiekka- eli Lammassaari on 550 metriä pitkä ja 250 metriä leveä.
Järven vedenpinnan korkeus on 56,1 metriä mpy. Järvi on luodattu ja siitä on julkaistu syvyyskartat. Sen tilavuus on 59 miljoonaa m³ eli 0,059 km³. Järven keskisyvyys on 4,6 metriä ja suurin syvyys on 16,7 metriä. Syvin kohta sijaitsee järven pohjoisrannan edustalla. Järvessä on kymmenisen yli kymmenmetristä syvännettä eri puolilla, mutta muuten järven pohja vaikutta loivapiirteiseltä.
Järven rantaviivan pituus on 30 kilometriä, josta saarten rantaviivan yhteispituus on 2,0 kilometriä. Järven etelärannat ovat olleet maatauden valtaamat, mutta pohjoisessa on metsäiset ja jyrkähköt rannat. Etelärannassa on sijainnut kylät Valkeala, Jokela ja Saarento. Jokelan itäpuolella Kukkuramäen, Niinistön ja Lukkarinmäen muodostama taajama-alue on kasvanut kiinni Valkealan kirkonkylään. Seututie 368, rantatiet ja kantatie 46 kiertävät järven niin, että niiltä voi saavuttaa kaikki järven rannat. Savon radan eteläosa ylittää Harjunjoen sen luusuan kohdalla.
Järvi sijaitsee Kymijoen vesistössä (vesistöaluetunnus 14) Kymijoen alueella (14.1) Harjunjoen–Lappalanjärven alueessa (14.18), jonka Lappalanjärven alueeseen (14.181) järvi kuuluu.
Valuma-alue saa pääosan vedestänsä Kivijärven reitin valuma-alueesta (14.19), joka laskee Harjunjoen–Lappalanjärven alueen (14.18) läpi Jokelanjokea myöten Käyrälammesta (90 ha). Lappalanjärven lähialueelta tulee vain marginaalinen osa vedestä. Sen veden, minkä Jokelanjoki tuo, sen sitten Harjunjoki vie. Se yhtyy vain kolmen kilometrin jälkeen Kymijoen keskijuoksulle.
Lappalanjärven alueella on seitsemän yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia ovat Käyrälampi, jonka kautta Jokelanjoki virtaa, sekä Hautalanlampi (23 ha), joka laskee pohjoisesta Ojalanojaa myöten järveen, että pieni ja matala Kytölänlampi (7 ha), jonka kautta laskevat muitakin pieniä järviä ja lampia järveen.
Blacklite District
Blacklite District (tunnetaan myös nimellä BLD) on yhdysvaltalainen elektroninen rockyhtye, joka perustettiin vuonna 2002. Yhtye on on saavuttanut suosiota lähinnä Pohjois-Amerikassa, jossa se on saavuttanut listahittejä Billboard-listalla.
Emil Lindholm
Emil Lindholm (s. 19. heinäkuuta 1996) on suomalainen ralli- ja rata-autoilija. Hän on kilpaillut muun muassa rallin SM-sarjassa sekä Saksan ADAC GT Masters -ratasarjassa. Hänet voitti rallin Tulevaisuuden tähti -kilpailun vuonna 2017. Lindholm on rallin kahdeksankertaisen Suomen mestarin Sebastian Lindholmin poika, kaksinkertaisen maailmanmestarin Marcus Grönholmin serkunpoika ja rallicross-kuljettaja Niclas Grönholmin pikkuserkku.
Honda RC212V
Honda RC212V on nelitahtinen ja 800-kuutioinen ratamoottoripyörä, joka korvasi Honda RC211V, kun MotoGP teki uudistuksia sarjaansa siirtymällä 990-kuutioisista pyöristä pienempiin 800-kuutioisiin. Pyörällä ajettiin kilpaa kausina 2007–2011, jonka aikana sillä voitettiin yksi kuljettajien maailmanmestaruus Casey Stonerin ajamana ja yksi valmistajien maailmanmestaruus. Ennen Stonerin mestaruutta Daniel Pedrosa ajoi pyörällä parhaimmillaan MM-sarjassa toiseksi kausina 2007 ja 2010.
Mercedes-Benz C-sarja (W205)
Mercedes-Benz W205 on Mercedes-Benz C-sarjan neljännen sukupolven malli, jota on valmistettu vuodesta 2014 lähtien. Markkinoille tullessaan se korvasi edeltäneen W204-mallin.
Mercedes-Benz W205 esiteltiin neliovisena sedanina Detroitin autonäyttelyssä tammikuussa 2014. Se oli Mercedes-Benzin ensimmäinen malli, jossa käytettiin uutta modulaarista pohjalevyrakennetta. Alustarakenteissa runsaasti käytetyn alumiinin ansiosta auto on edeltäjäänsä kevyempi. Muodoiltaan W205 muistuttaa aikaisemmin markkinoille tullutta suurempaa S-sarjaa (W222).
Vuoden 2014 Euro NCAP -kolaritestistä W205 sai tulokseksi täydet viisi tähteä.
C-sarjan coupé esiteltiin syksyllä 2015 Frankfurtin autonäyttelyssä, kangaskattoinen avomalli Geneven autonäyttelyssä keväällä 2016.
Geneven autonäyttelyssä keväällä 2018 esiteltiin uudistettu C-sarjan facelift-malli. Hieman myöhemmin kasvojenkohotuksen saivat myös coupé- ja cabriolet-korimallit.
Limeuil
Limeuil [limœj] on Ranskan kunta Uuden-Akvitanian alueella Dordognen departementissa. Kunnan asukasluku vuonna 2014 oli 342. Limeuil kuuluu departementissaan Périgord central -kantoniin Sarlat-la-Canédan arrondissementissa. Sen naapurikuntia ovat pohjoisessa Le Buque, kaakossa Saint-Chamassy, lounaassa Alles-sur-Dordogne ja luoteessa Paunat.
Dordogne- ja Vézère-jokien yhtymäkohdassa sijaitseva Limeuil kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu yhdeksän muutakin Dordognen kylää.
Demokratian itsepuolustus
Demokratian itsepuolustus oli Urho Kekkosen vuonna 1934 julkaisema pamfletti. Pamfletissa Kekkonen tarkasteli äärioikeiston ja äärivasemmiston liikkeiden demokratialle tuottamaa vaaraa. Kekkosen mukaan ääriliikkeet olivat "demokratian vastaisia ja turvautuivat demokraattiseen vapauteen vain sen tuhotakseen". Demokratialla oli oikeus ja velvollisuus turvautua pakkokeinoihin, jos valtiossa esiintyi toimintaa, joka tähtäsi demokratian tuhoamiseen ja voimassa olevan valtiojärjestyksen kumoamiseen. Pakkotoimet olivat kuitenkin kaksiteräinen miekka eikä niitä tule käyttää yli todellisen tarpeen sillä muuten demokratia muuttuu itse hirmuhallitukseksi. Ennen pakkotoimiin ryhtymistä oli myös koetettava saada aikaan parannuksia ja korjauksia niihin epäkohtiin, jotka ovat myötävaikuttaneet ääriliikkeiden suosion kasvuun.
Kekkonen arvosteli pamfletissa myös liberalismia, joka hänen mukaansa antoi vapaat toimintamahdollisuudet totalitarismiin pyrkiville liikkeille ja vaaransi siten demokraattisen valtion olemassaolon. Vahvaa valtiota kannattanut Kekkonen ei hyväksynyt liberalismin käsitystä valtiosta "välttämättömänä pahana" ja hänen mukaansa 1930-luvun alussa vallinnut käsitys demokratioiden "nahjusmaisuudesta" johtui nimenomaan liberalistisista opeista, jotka eivät antaneet demokratialle mahdollisuutta itsepuolustukseen. Näihin Kekkosen mielipiteisiin vaikuttivat hänen Saksassa oleskelunsa aikana vuosina 1931 ja 1932 saamansa kokemukset.
Monpazier
Monpazier [mɔ̃pazje] on Ranskan kunta Uuden-Akvitanian alueella Dordognen departementissa. Kunnan asukasluku vuonna 2014 oli 526. Monpazier kuuluu departementissaan Lalinden kantoniin Bergeracin arrondissementissa.
Monpazier on 1200-luvulla perustettu linnoituskylä. Se kuuluu kauneimpien ranskalaiskylien järjestöön "Les Plus Beaux Villages de France", johon kuuluu yhdeksän muutakin Dordognen kylää.
Samsung Galaxy Express
Samsung Galaxy Express (GT-I8730) on Samsungin vuonna 2013 julkaisema älypuhelin. Se on paranneltu versio Samsung Galaxy S III:sta.
Puhelimen saa kahdessa eri värissä, "Marble White" ja "Titanium Gray".
Psygnosis
Psygnosis on brittiläinen videopelien kehittäjä ja julkaisija, joka on perustettu Liverpoolissa vuonna .
Sony osti yhtiön vuonna 1993. Yhtiö jakaantui julkaisumerkkeihin ja viimeinen kehitystä tekevä studio Wheelhaus lopetti 1999-2000.
Eidos Interactive osti yhtiön euroopan toiminnot ja yhdysvaltain toiminnot sulautettiin Sonyn toimintoihin.
Yhtiö on tehnyt pelikehitystä myös nimellä SCE Studio Liverpool. Yhtiö on lakkautettu vuonna 2012.
Yhtiön suurimpia menestyksiä ovat "Lemmings" ja "Wipeout" -pelisarjat. Muita merkittäviä pelijulkaisuja ovat esimerkiksi "Shadow of the Beast".
Bassillac et Auberoche
Bassillac et Auberoche on kunta Lounais-Ranskassa Dordognen departementissa Uuden- Akvitanian alueella.
Kunta muodostettiin 1. tammikuuta 2017 kun kuusi kuntaa Bassillac, Blis-et-Born, Le Change, Eyliac, Milhac-d'Auberoche ja Saint-Antoine-d'Auberoche yhdistyivät.
Kunnan alueella on useita linnoja.
Air Tropiques
Air Tropiques on vuonna 2001 perustettu kinshasankongolainen lentoyhtiö. Se on toimintakiellossa Euroopan unionin alueella.
Status Seeker
Status Seeker on Dream Theaterin ensimmäinen single. Se julkaistiin vuonna 1989 levymerkillä Mechanic Records.
Alarik Hernberg
Verner Alarik Hernberg (2. maaliskuuta 1869 Helsinki – 9. lokakuuta 1941 Helsinki) oli suomalainen oikeustieteilijä ja Helsingin yliopiston siviilioikeuden apulaisprofessori.
Hernbergin vanhemmat olivat senaatin kielenkääntäjä Robert Nikolai Hernberg (1831-1887) ja Clara Amanda Adelaide Strandberg. Hernberg oli naimisissa vuodesta 1896 Naëma Fredrika Tawaststjernan kanssa. Heidän poikiaan olivat Suomen Sokeri Oy:n pääjohtaja Gunnar Hernberg ja Villayhtymän pääjohtaja Runar Hernberg, samoin kuin sisätauteihin erikoistunut lääketieteen ja kirurgian tohtori Carl-August AlarikHernberg (s. 1909).
Hernberg pääsi ylioppilaaksi Helsingin ruotsalaisesta normaalilyseosta 1888 ja suoritti Helsingin yliopistosta oikeustutkinnon 1893 sekä valmistui molempien oikeuksien lisensiaatiksi ja tohtoriksi 1916. Hän sai varatuomarin arvon 1896. Hernberg oli Helsingin yliopiston siviilioikeuden apulaisena eli apulaisprofessorina 1924–1936.
Afterlife (kappale)
Afterlife on Dream Theaterin toinen single. Se julkaistiin vuonna 1989 levymerkillä Mechanic Records.
Another Day
Another Day on Dream Theaterin kolmas single. Se julkaistiin vuonna 1992 levymerkillä Atco Records.
Project Gotham Racing 2
Project Gotham Racing 2 on Bizarre Creationsin kehittämä ajopeli, joka on julkaistu vuonna Xbox-konsolille.
IGN antoi pelille arvosanan 9.5/10 arvostelussaan.
Project Gotham Racing
Project Gotham Racing on Bizarre Creationsin kehittämä ajopeli, joka on julkaistu vuonna Xbox-konsolille.
IGN antoi pelille arvosanan 8.8/10 arvostelussaan.
Robert Maras
Robert Maras (s. 20. lokakuuta 1978 Freiburg im Breisgau) on saksalainen kilpauransa päättänyt koripalloilija.
Sentterinä pelannut Maras edusti urallaan saksalaisia, espanjalaisia ja kreikkalaisia seurajoukkueita pelaten muun muassa Euroliigaa. Hän voitti ALBA Berlinissä Saksan mestaruuden vuosina 1999 ja 2000 sekä Saksan cup-mestaruuden vuonna 1999. Kolmannen Saksan mestaruutensa Maras voitti Skyliners Frankfurtissa vuonna 2004.
Maras pelasi myös Saksan miesten maajoukkueessa, jossa hän voitti MM-pronssia Yhdysvalloissa 2002 ja EM-hopeaa Serbia ja Montenegrossa 2005. Hän edusti Saksaa myös vuoden 2003 EM-kilpailuissa.
Kim Woo-young
Kim Woo-young (s. 17. kesäkuuta 1988 Soul, Korean tasavalta) on eteläkorealainen jääkiekkopuolustaja, joka pelaa Aasian liigan eteläkorealaisjoukkue Daemyung Killer Whalesissa. Hän toimii joukkueen kapteenina.
Woo-young kävi high schoolin Joong Dong High'ssa. Tämän jälkeen hän pelasi vuosina 2007–2011 Yonsei Universityn yliopistojoukkueessa. Viimeisellä yliopistokaudellaan 2010–2011 Woo-young toimi joukkueensa kapteenina. Kaudeksi 2011–2012 hän siirtyi Aasian liigaan Anyang Hallan joukkueeseen, jossa Woo-youngin tulokaskausi toi 36 runkosarja- ja viidessä playoff-ottelussa tehot 2+9=11.
Kauden 2012–2013 Woo-young aloitti try-outilla Mestis-joukkue HC Keski-Uudenmaan joukkueessa, jossa hänen kanssaan pelasi myös kolme muuta eteläkorealaista: Kim Sang-wook, Kim Ki-sung ja Sung Woo-je. Heistä jokaisen visiitti jäi lopulta varsin lyhyeksi. Woo-young pelasi HCK:ssa lopulta vain yhden ottelun sekä kuusi ottelua lainalla Suomi-sarjajoukkue Porvoo Huntersissa. Hän palasi loppukaudeksi takaisin kotimaahansa Anyang Hallan joukkueeseen. Kaudella 2013–2014 Woo-young nousi joukkueen kapteeniksi ja kaudella 2014–2015 hän toimi Anyang Hallan varakapteenina.
Woo-young siirtyi kaudeksi 2015–2016 Daemyung Sangmun riveihin. Kauden jälkeen joukkue jättäytyi pois ALIH:sta. Woo-young edusti Sangmua kaudella 2016–2017 muissa Aasian sarjoissa ja toimi joukkueen kapteenina. Kaudeksi 2017–2018 hän palasi ALIH:hon ja siirtyi Daemyung Killer Whalesin riveihin.
Woo-young edusti Etelä-Koreaa I-divisioonan MM-kilpailuissa vuonna 2011, jolloin hän voitti A-lohkon pronssia. Woo-young pelasi myös IA-divisioonan MM-kilpailuissa vuosina 2013 ja 2014 sekä IB-divisioonan MM-kilpailuissa vuonna 2012, jolloin hän voitti kultaa. Woo-young pelasi myös II-divisioonan MM-kilpailuissa vuonna 2009, jolloin hän voitti B-lohkon kultaa.
Woo-young pelasi myös Sotšin olympiakisojen 2014 karsinnoissa. Hän edusti Etelä-Koreaa myös Aasian talvikisoissa vuonna 2011, jolloin Woo-young voitti pronssia, mutta hän jäi turnauksessa kuitenkin ilman peliaikaa.
Woo-young pelasi myös alle 20-vuotiaiden II-divisioonan MM-kilpailuissa vuonna 2008 sekä alle 18-vuotiaiden I-divisioonan MM-kilpailuissa vuonna 2006.
Enoch Banza
Enoch Banza (s. 4. helmikuuta 2000 Helsinki) on kinshasankongolais-suomalainen jalkapalloilija. Pelipaikaltaan hän on oikea laitalinkki. Banza edustaa HJK:ta; tammikuussa 2019 ilmoitettiin hänen siirtymisestään lainasopimuksella Kokkolan Pallo-Veikkoihin.
Banza aloitti jalkapallon pelaamisen Malmin Palloseurassa 5-vuotiaana. 8-vuotiaana hän siirtyi Helsingin Jalkapalloklubiin. Helmikuussa 2017 Banza teki HJK:n kanssa 3+1-vuotisen sopimuksen. Banza teki ensiesiintymisensä Klubi 04:ssä Kakkosessa 22. huhtikuuta 2017 kotiottelussa PEPO Lappeenrantaa vastaan. Hän teki 6–0-tulokseen päättyneessä ottelussa myös maalin. Veikkausliigassa Banza pelasi ensimmäisen ottelunsa 23. heinäkuuta, kun HJK voitti kotonaan PS Kemin 3–1.
Banzan vanhemmat ovat muuttaneet Suomeen Kongosta.
Thonac
Thonac on kunta Lounais-Ranskassa Dordognen departementissa Uuden-Akvitanian alueella.
Kunnan nähtävyys on Vézèrejoen rannalla oleva linna "Château de Losse". Se on valmistunut vuonna 1576. Linnan sisustus ja huonekalut ovat 1500- ja 1600-luvuilta. Linnan puutarha kuuluu Ranskan kulttuuriministeriön nimeämälle merkittävien puutarhojen listalle ("Jardin remarquable").
Yvon Delbos (1885-1956), Poliitikko, Ranskan ulkoministeri 1936-1938
Patrick Femerling
Patrick Oliver Femerling (s. 4. maaliskuuta 1975 Hampuri) on saksalainen kilpauransa päättänyt koripalloilija.
Sentterinä pelannut Femerling pelasi Yhdysvaltain yliopistosarjassa ja edusti urallaan saksalaisia, espanjalaisia, kreikkalaisia ja turkkilaisia seurajoukkueita pelaten muun muassa Euroliigaa, jonka mestaruuden hän voitti FC Barcelonassa vuonna 2003. Femerling voitti Saksan mestaruuden vuosina 1999 ja 2000 ja 2008, Espanjan mestaruuden vuosina 2003 ja 2004, Kreikan mestaruuden vuosina 2005 ja 2006, Saksan cup-mestaruuden vuosina 1999 ja 2009, Kreikan cup-mestaruuden vuosina 2002, 2005 ja 2006 ja Espanjan cup-mestaruuden vuonna 2003.
Femerling pelasi pitkään myös Saksan miesten maajoukkueessa, jossa hän voitti MM-pronssia Yhdysvalloissa 2002 ja EM-hopeaa Serbia ja Montenegrossa 2005. Hän edusti Saksaa myös Pekingin kesäolympialaisissa 2008, vuoden 2006 MM-kilpailuissa sekä vuosien 1997, 1999, 2001 (Saksa neljäs), 2003, 2007 ja 2009 EM-kilpailuissa.
Heinrich Peter
Karl-August ”Heinrich” Peter (13. kesäkuuta 1910 – ?) oli saksalainen maahockeypelaaja ja olympiamitalisti.
Peter pelasi Saksan miesten maajoukkueessa vuosina 1930–1938 viisi ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi ottelussa Tanskaa vastaan. Hänen pelaajauransa aikana ei pelattu maailman- eikä euroopanmestaruuskilpailuja.
Pull Me Under
Pull Me Under on Dream Theaterin ensimmäinen kappale ja ensimmäinen single yhtyeen albumilta "Images and Words". Se julkaistiin vuonna 1992 levymerkillä Atco Records.
Take the Time
Take the Time on Dream Theaterin kolmas single yhtyeen studioalbumilta "Images and Words". Se julkaistiin vuonna 1992 levymerkillä Atco Records.
Peter Doohan
Peter Doohan (2. toukokuuta 1961 Nelson Bay, Uusi Etelä-Wales – 21. heinäkuuta 2017 Newcastle, Uusi Etelä-Wales) oli australialainen tennispelaaja, joka tuli tunnetuksi Boris Beckerin voittajana vuoden 1987 Wimbledonin tennisturnauksessa. Becker oli voittanut turnauksen miesten kaksinpelin vuosina 1985 ja 1986, mutta hävisi 1987 Peter Doohanille ja putosi kisasta jo turnauksen toisella kierroksella.
Doohan ylsi miesten kaksinpelin maailmantilastossa korkeimmillaan sijalle 43, mutta nelinpelitilastossa hän kohosi sijalle 15. Korkeimmat sijat Doohan saavutti vuonna 1987. Kaksinpelissä Doohan voitti Adelaiden tennisturnauksen vuonna 1984, ja nelinpelissä hän sai viisi titteliä.
Doohan sai tietää sairastavansa ALS-tautia vain yhdeksän viikkoa ennen kuolemaansa 56 vuoden iässä.
Caught in a Web
Caught in a Web on Dream Theaterin ensimmäinen single yhtyeen albumilta "Awake". Se julkaistiin vuonna 1994 levymerkillä EastWest Records.
Lie (kappale)
Lie on Dream Theaterin toinen single yhtyeen albumilta "Awake". Se julkaistiin vuonna 1994 levymerkillä EastWest Records.
Severi Saarinen (näyttelijä)
Samu Severi Saarinen (s. 1984) on suomalainen näyttelijä.
Saarinen valmistui Teatterikorkeakoulusta teatteritaiteen maisteriksi 2012. Vuonna 2011 hänet kiinnitettiin Turun kaupunginteatteriin, jossa hän ehti näytellä useita rooleja ennen siirtymistään kiinnitykselle Tampereen Työväen Teatteriin vuonna 2014. Kiinnitys loppui kesällä 2017 ja Saarinen siirtyi Helsinkiin vapaaksi näyttelijäksi syksyllä 2017. Vuonna 2018 hänet kiinnitettiin uudelleen Turun kaupunginteatteriin. Keväällä 2018 Saarinen nähdään MTV3:n Kingissä.
Saarisen elokuvadebyytti oli Zaida Bergrothin elokuvassa Hyvä poika (2011). Saarinen on esiintynyt tämän jälkeen myös elokuvassa Rakkauden rasvaprosentti. Syksyllä 2017 ensi-iltansa saaneessa Tuntemattomassa sotilaassa Saarinen näytteli alikersantti Lehdon roolia.
Saarinen on esiintynyt myös seuraavissa suomalaisissa teattereissa ja kesäteattereissa:
Riihimäen teatteri, Suomen Kansallisteatteri, Hämeenlinnan kesäteatteri, Samppalinnan kesäteatteri, Tampereen komediateatteri.
Saarinen on musiikkiteatterin ammattilainen. Saarisen pääinstrumentti on laulu, mutta hän soittaa myös kitaraa ja rumpuja. Saarinen on tehnyt useita rooleja suomalaisen musiikkiteatterin parissa.
The Silent Man
The Silent Man on Dream Theaterin kolmas ja viimeinen single yhtyeen albumilta "Awake". Se julkaistiin vuonna 1994 levymerkillä EastWest Records.
Maureen George
Maureen Jean George (s. 1. syyskuuta 1955 Bulawayo, Rhodesian ja Njassamaan liittovaltio, Brittiläinen imperiumi) on zimbabwelainen kilpauransa päättänyt maahockeypelaaja ja olympiavoittaja.
George pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi jokaisessa viidessä ottelussa. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.
GP3 Saksan Grand Prix 2010
GP3 Saksan Grand Prix 2010 oli GP3-kauden 2010 viides osakilpailu, joka ajettiin 24.–25. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.
Lauantain kilpailun voittoon ajoi Status Grand Prix -tallin kuljettaja Robert Wickens. Sunnuntain kilpailun voitti ART Grand Prix -tallin Esteban Gutiérrez.
Patricia McKillop
Patricia Jean McKillop (o.s. Fraser, s. 15. heinäkuuta 1956) on zimbabwelainen kilpauransa päättänyt maahockeypelaaja ja olympiavoittaja.
McKillop pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi jokaisessa viidessä ottelussa ja teki yhteensä kuusi maalia jakaen olympiaturnauksen maalikuningattaruuden Neuvostoliiton Natella Krasnikovan kanssa. Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.
Live in Wacken
Live in Wacken on saksalaisen power metal -yhtye Unisonicin livealbumi, joka julkaistiin vuonna 2017 levymerkillä Ear Music.
Junior M.A.F.I.A.
Junior M.A.F.I.A. (Junior Masters at Finding Intelligent Attitudes), oli Brooklynissa 1990-luvulla perustettu hip hop -kollektiivi. Ryhmän perustaja ja ￼￼mentori oli rap-artisti Biggie Smalls. Ryhmän muodostivat Lil' Kim, Little Caesar, Nino Brown, Chico Brown, Larceny, Trife ja MC Klepto. Vuonna 1995 Junior M.A.F.I.A. julkaisi esikoisalbuminsa "Conspiracy," joka menestyi hyvin, ja auttoi Lil' Kimiä aloittamaan soolouransa.
Sord Computer Corporation
Sord Computer Corporation oli japanilainen tietotekniikkayhtiö, jonka perusti 15. huhtikuuta 1970 Takayoshi Shiina. Yritys aloitti toimintansa ohjelmistokehityksellä DEC PDP minitietokoneille.
Yritys oli tunnettu 8-bittisistä kotitietokoneista kuten Sord M5. Muita tuotteita olivat "raahattava" Sord M23P (1983) ja kannettava Sord IS-11 (1984).
Yrityksen ensimmäinen tietokone SMP80/08 kehitettiin käyttämään Intel 8008 8-bittistä suoritinta mutta tietokone ei edennyt kaupalliseen tuotantoon asti. Tietokoneelle tehtiin seuraaja SMP80/x-sarja, joka käytti Intel 8080 suoritinta.
Yrityksen omistaa vuodesta 1985 lähtien Toshiba.
Saint-Amand-de-Coly
Saint-Amand-de-Coly [sɛ̃tamɑ̃dkɔli‎] on Ranskan kunta Uuden-Akvitanian alueella Dordognen departementissa. Kunnan asukasluku vuonna 2014 oli 395. Saint-Amand-de-Coly kuuluu departementissaan Vallée de l’Hommen kantoniin Sarlat-la-Canédan arrondissementissa.
Chironde-joen varrella sijaitseva Saint-Amand-de-Coly kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu yhdeksän muutakin Dordognen kylää.
Saint-Jean-de-Côle
Saint-Jean-de-Côle on Ranskan kunta Uuden-Akvitanian alueella Dordognen departementin pohjoisosassa. Kunnan asukasluku vuonna 2014 oli 368. Saint-Jean-de-Côle kuuluu departementissaan Thiviersin kantoniin Nontronin arrondissementissa.
Saint-Jean-de-Côle kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu yhdeksän muutakin Dordognen kylää.
Saint-Léon-sur-Vézère
Saint-Léon-sur-Vézère on Ranskan kunta Uuden-Akvitanian alueella Dordognen departementin pohjoisosassa. Kunnan asukasluku vuonna 2014 oli 428. Saint-Léon-sur-Vézère kuuluu departementissaan Vallée de l’Hommen kantoniin Sarlat-la-Canédan arrondissementissa.
Nimensä mukaisesti Vézère-joen varrella sijaitseva Saint-Léon-sur-Vézère kuuluu kauneimpien ranskalaiskylien järjestöön "Les Plus Beaux Villages de France". Siihen kuuluu yhdeksän muutakin Dordognen kylää.
Kunnan nähtävyyksiä ovat Saint-Léoncen romaaninen kirkko, La Sallen kartano, sekä linnat "Château de Clérans" ja "Château de Chaban". Linnoista Château de Chabanin rakentaminen aloitettiin 1200-luvulla, ja nykyisen ulkomuotonsa se on saanut parisataa vuotta myöhemmin.
Lemkülan, Võhmetun ja Porkunin karstijärvet
Lemkülan, Võhmetun ja Porkunin karstijärvet sijaitsevat Tapalla lähinnä Lemkülan, Piisupissa, Võhmetun ja Porkunin kylien alueilla Länsi-Virumaalla Virossa. Alue, joka sijaitsee neljä kilometriä Tamsalusta koilliseen, kuuluu Pandiveren ylänköön, missä esiintyy yleisesti karstimaata. Joet ja ojat ovat ylängöllä harvinaisia, sillä sadevesi imeytyy helposti maahan pohjavedeksi ja virtaa siellä maanalaisissa joissa. Niiden vesi pulppuaa esiin usein lähteissä ja joskus karstijärvissä ja vesi on siksi varsin kovaa ja mineraalipitoista. Tällaiset järvet luokitellaan joskus alkalitrofisiksi järviksi.
Alue on suojeltu () ja suojelualue on järvialuetta hieman laajempi. Se on 1151,5 hehtaaria suuri ja se on kaksiosainen. Alueesta on vettä 72,2 hehtaaria. Suojelualueen pääalue on 8,3 kilometriä pitkä ja 2,5 kilometriä leveä. Siitä pari kilometriä koillisee sijaitsee halkaisijaltaan 2,5 kilometrinen lisäalue. Ne sisältävät järviä, lampia, ojia ja soita, jotka sijaitsevat pohjois-etelä-suuntaisen harjujakson molemmilla puolilla. Järvet ja lammet ovat yleensä autioita.
Porkuni järv (46 ha), josta Valgejõgi saa alkuunsa, on näistä kuuluisin. Vaikka se on näistä järvistä suurin, kuivuu se loppukesäisin joskus kokonaan. Sillä on kelluvia saaria, jotka kulkeutuvat tuulen mukana. Muut järvet sijaitsevat Porkuni järvestä pohjoiseen.
Eteläisiä järviä ovat myös Piisupi järv (5,2 ha) ja sen vieressä sijaitsevat lammet Sahkjärv ja Ratasjärv (0,9 ha ). Noin 300 metriä pohjoisempana on Võhmetu järv (9,0 ha), jonka vieressä sijaitsee kolmetoista lampea. Niitä ovat esimerkiksi Laksi järv (0,8 ha ), Toomra järv , Kuke järv (0,4 ha ), Kadaka järv (0,4 ha ), Mardihansu järv (2,3 ha ), Kannukse järv ja Kannukse soonik . Suuremman Lemküla järven (6,0 ha) lähellä sijaitsee viisi lampea, joita ovat muun muassa Süsijärv (1,3 ha ), Väike Roogjärv ja Suur Roogjärv . Viimeksi mainittu on asuttu järvi. Lisäalueella sijaitsee vielä Assamallan karstiluhta (53 ha), joka on keväisin karstijärvenä ja kesällä luhtana.
Adeniyi Agbejule
Adeniyi Agbejule (s. 15. joulukuuta 1981 Ebute Metta, Nigeria) on nigerialainen jalkapalloilija. Pelipaikaltaan hän oli hyökkääjä.
Agbejule pelasi suurimman osan urastaan Puolassa. Pääsarjatasolla hän pelasi vain Suomessa. Kaudella 2001 Agbejule edusti Vaasan Palloseuraa viidessä Veikkausliigan ottelussa, joissa hän teki yhden maalin – 16. syyskuuta 1–1-tasapeliin päättyneessä vierasottelussa Hakaa vastaan.
Monflanquin
Monflanquin [mɔ̃.flɑ̃.kɛ̃] on Ranskan kunta Uuden-Akvitanian alueella Lot-et-Garonnen departementin pohjoisosassa. Kunnan asukasluku vuonna 2014 oli 2312. Monflanquin kuuluu departementissaan Le Haut agenais Périgordn kantoniin Villeneuve-sur-Lotin arrondissementissa.
Lot-joen sivujoen Lèden laakson kukkulalla sijaitseva Monflanquin kuuluu kauneimpien ranskalaiskylien järjestöön "Les Plus Beaux Villages de France".
Pujols (Lot-et-Garonne)
Pujols [pyʒɔl] on Ranskan kunta Uuden-Akvitanian alueella Lot-et-Garonnen departementissa. Kunnan asukasluku vuonna 2014 oli 3 635. Pujols kuuluu departementissaan Le Haut agenais Périgord -kantoniin Villeneuve-sur-Lotin arrondissementissa. Pujols sijaitsee nelisen kilometriä Villeneuve-sur-Lotista lounaaseen Lot-joen eteläpuolella.
Pujolsin kunnan kylä nimeltä Pujols-le-Haut kuuluu kauneimpien ranskalaiskylien järjestöön "Les Plus Beaux Villages de France".